KONKURSO SĄLYGOS

Konkurso dalyviai: konkursas atviras, jame gali dalyvauti įvairių meno sričių atstovai – skulptoriai, architektai, tautodailininkai.

Konkurso dalyviai privalo pateikti:

1. Skulptūros projektą (pageidautina pagaminti modelį ir nurodyti mastelio proporcijas arba pateikti skulptūros vizualizacijos projektą).

2. Teikiamo projekto aprašą (naudojamas medžiagas, atlikimo technika, landšaftinį sprendimą, skulptūros pavadinimą [nebūtinai], skulptūros bei postamento matmenis). Pagedautina nurodyti kainą.
3. Savo gyvenimo ir kūrybos aprašymą, ankstesnių darbų nuotraukas arba nuorodas į interneto svetaines, kuriose būtų galima pamatyti atliktus darbus, kontaktinius duomenis.

4. Pageidaujantys gali pateikti ir daugiau informacijos.

Skulptūros projektas ir reikalingi dokumentai organizatoriui turi būti pateikti iki 2012 m. rugpjūčio 15 d. Galima pateikti dviem adresais: Vilniuje į Katalikiškojo Prano Daunio fondo buveinę – Skroblų g. 10 – 209, Kaune į VšĮ Kauno aklųjų ir silpnaregių centrą – Savanorių pr. 206.
Konkursui pateiktus darbus, skulptūros projektus vertins organizatorius bei kompetentinga vertinimo komisija. Jos darbe dalyvaus Lietuvos dailininkų sąjungos atstovas.

Skulptūrų projektai bus vertinami atsižvelgiant į šiuos kriterijus: ar atitinka konkurso sąlygas ir temą; kaip vaizduojamas nematantis žmogaus; kaip įkomponuojamos aklo žmogaus naudojamos priemonės (baltoji lazdelė, Brailio abėcėlė ir kt.); kokios naudojamos medžiagos; koks jų patvarumas ir ilgaamžiškumas; darbų kainą.
Konkurso nugalėtojas bus paskelbtas 2012 m. rugsėjo mėnesį interneto svetainėje www.kpdf.lt ir informuojamas asmeniškai.

Su konkurso nugalėtoju planuojama sudaryti darbų atlikimo sutartį. Jeigu pirmosios vietos laimėtojas atsisakytų įgyvendinti projektą – sukurti ir pastatyti skulptūrą Kaune, – konkurso organizatorius turi teisę sutartį sudaryti su žemesnę vietą užėmusiu dalyviu arba skelbti naują konkursą ar daryti apklausą.
Informacija apie konkursą skelbiama interneto svetainėje

www.kpdf.lt ir laikraštyje „Lietuvos aidas“..

Daugiau informacijos tel. (8 5) 216 3117 arba el. paštu: info@kpdf.lt
Katalikiškojo Prano Daunio fondo taryba

